open-index/open-wikipedia-markdown huggingface dataset:
1030 (tegneserie)

***1030*** er en humoristisk tegnestripeserie om vikingtiden. Den ble tegnet av Thore Hansen. Stripeserien gikk ukentlig i magasinet *[[Aktuell]]* fra 1964 til magasinet ble lagt ned i 1974. *1030* gikk også mange år i *[[Mannskapsavisa]]*/*[[Forsvarets forum]]* og *[[Alle Menn]]*. Thore Hansen sluttet å tegne stripeserien rundt 1979.

En forløper til *1030* ble utgitt i *[[Magasinet for Alle]]* i 1964 under navnet *Jomsvikingene*. Den amerikanske stripeserien om vikingen Hårek den hardbalne ble skapt i 1973.

## Kilder
*Thore Hansen (2010)
*Tegn (tidsskrift om og med tegneserier) nr 1 1992.
George Kennedy Young

**George Kennedy Young** (født i 1911 i Dumfriesshire, død i 1990 i London) var en visedirektør for den britiske etterretningstjenesten Secret Intelligence Service (SIS), og senere var han involvert innen britisk politikk på høyresiden. Han satt også bankmann for en kortere periode. 

Young ble utdannet ved St. Andrews University, Dijon University, University of Giessen, og Yale University. I 1940 fikk han et militært oppdrag  som offiser i kongens regiment, men ble senere overført til britisk etterretning. Han har en lavere akademisk grad fra hans studier i Skottland. Han har for hans tjenester til landet sitt blitt tildelt en Order of the British Empire. Han har også fått The Most Honourable Military Order of the Bath (Order of the Bath).

Før utbruddet av den andre verdenskrig var han en del av redaksjonen i avisen *Glasgow Herald*, og etter at krigen var avsluttet meldte han seg til utenriksdepartementet i Storbritannia, og han tjenestegjorde som diplomat i Wien, Midtøsten og fra 1953, arbeidet han i Whitehall, der han spesialiserte seg på forsvars-etterretning. Hans misnøye med Macmillan og hans regjering ledet ham til å trekke seg fra rollen som nestleder for SIS i 1961.

Etter den andre verdenskrigen, arbeidet Young for en kortere periode innen journalistikken, før han returnerte til SIS der han ble ansatt som sjef for den britiske etterretnings-stasjonen i Wien, hvor han var involvert i de fleste hemmelige agentene og deres operasjoner i det sørøstlige Europa under den kalde krigen. 

I 1953 ble Young tilbakekalt til London for å ta over som direktør for Secret Intelligence Service og i 1956, under Suez-krisen, ble han igjen satt til å lede Storbritannias operasjoner i Midtøsten. I 1959 ble han utnevnt til visesjef for det britiske Secret Service. Han forlot endelig etterretningstjenesten og pensjonerte seg i 1961.

## Referanser
Niilo Halonen

**Kalle Niilo Ponteva Halonen** (1940–2025) var en finsk skihopper, hopptrener og -dommer som representerte Lahden Hiihtoseura.

Han deltok i OL i 1960 og 1964, og tok sølvmedalje i Squaw Valley i 1960. Han var med i VM i 1958, 1962 og 1966, og tok bronsemedalje i storbakken i Zakopane i 1962. Han deltok i den tysk-østerrikske hoppuka fra 1961 til 1967, med 14.-plass i 1963/64 som beste sammenlagtplassering. Beste plassering i enkeltrenn i Hoppuka var annenplass i Garmisch-Partenkirchen 1. januar 1964. Han vant det individuelle hopprennet i Lahtis 6. mars 1966.

Etter sin aktive karriere jobbet han en tid som kroppsøvingslærer, før han ble ansatt i det finske skiforbundet (*Suomen Hiihtoliitto*) hvor han var hovedtrener for hopp og kombinert. Han ble kåret til «årets trener» i Finland i 1981, og regnes som «hjernen» bak det finske hopplandslagets storhetstid i 1980- og 1990-årene.

Halonen jobbet senere i FIS, som sportskoordinator og hoppdommer, blant annet dømte han under VM i Trondheim i 1997.

I 2007 mottok han *Pro Urheilu*, en anerkjennelsespris utdelt av den finske staten for arbeid utført for idrettens fremme.

## Referanser


## Kilder
*  (besøkt 17. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 6. mars 1966  (besøkt 17. februar 2011)
* Finlands Skiforbund: Niilo Halonen (besøkt 17. februar 2011)

## Eksterne lenker
*
Eve Muirhead

**Eve Muirhead** (født 22. april 1990) er en  britisk curlingspiller. Hun spiller for  Dunkeld Curling Club, 
Eve er datter av Gordon Muirhead som vant sølv i to curling-VM. Hun er scratch handicap i golf og har deltatt i verdensmesterskapet i sekkepipespilling.

Muirhead var skip for Storbritannias lag under Vinter-OL 2010 og 2014.

Muirhead ble i 2020 utnevnt til medlem av Order of the British Empire (MBE).

Under Vinter-OL 2022 i Beijing, tok hun gull. 

## Referanser


## Eksterne lenker
*
Christian Kiehl

**Christian Kiehl** er en tysk tidligere skihopper som konkurrerte for Øst-Tyskland.

Han deltok i den tysk-østerrikske hoppuka i 1969/70 og 1971/72, og ble henholdsvis nummer 13 og 53 sammenlagt. Hans beste plassering i enkeltrenn i Hoppuka var 6.-plass i Oberstdorf 28. desember 1969. Han vant hopprennet i Lahtis 2. mars 1969.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 2. mars 1969  (besøkt 17. februar 2011)

## Eksterne lenker
*
Rieppeleon

* *Rieppeleon brachyurus*
* *Rieppeleon brevicaudatus*
* *Rieppeleon kerstenii*

***Rieppeleon*** er en slekt av kameleoner. De er utbredt i det østlige Afrika fra Etiopia og Somalia sørover til Malawi og Mosambik.

De tre artene ble tidligere regnet til *[[Rhampholeon]]*, men en fylogenetisk studie fra 2004 førte til at de ble overført til en ny slekt. Da adskiller seg ikke bare genetisk og morfologisk fra *Rhampholeon*, men også økologisk. Artene i *Rieppeleon* har mye større utbredelse, og er ikke knyttet til skog, men forkommer i ulike halvtørre biotoper i lavlandet.

## Kilder
* 
* 

## Videre lesning
* 
* 
* 
## Eksterne lenker
*
Selbu Idrettslag

**Selbu Idrettslag** er et idrettslag i Selbu i Trøndelag. Det ble dannet i 1974 etter at Mebondens Idrettslag og Innbygda Idrettslag ble slått sammen. Mebondens Idrettslag ble stiftet 12. juni 1921, og dette regnes som stiftelsesdato for Selbu Idrettslag. I 2011 har laget 530 medlemmer og fem aktive avdelinger: håndball, ski, friidrett, trim og barneidrett.

Selbu ILs håndballavdeling rykket første gang opp i eliteserien i håndball for kvinner i 1997. Klubben rykket ned i 1. divisjon etter sesongen 2010/11. Blant spillerne i denne sesongen var Trine Haltvik. Klubben spiller i røde trøyer og blå shorts.

## Kjente utøvere
*Kristen Kvello, norgesmester i langrenn.
*Hans Olav Sørensen, sølv- og bronsevinner i NM i hopp, OL- og VM-deltaker.
*Grete Ingeborg Nykkelmo, verdensmester i langrenn og skiskyting; norgesmester i langrenn, skiskyting og terrengløp.
*Elisabeth Hilmo, håndballspiller som tok ett VM-gull og to EM-gull i løpet av karrieren.
*Christian Meyer, juniornorgesmester i hopp

## Eksterne lenker
* 
* Selbu Håndball
Bjørnstadskipet

**Bjørnstadskipet** er en meget kjent helleristning og er enestående i sitt slag. Den består av en stor og to mindre skipsristninger. Blant helleristningenes motivverden fra bronsealderen (ca. 1000 år f. Kr.) er bilder av skip en fremtredende figurtype i flere varianter. Bjørnstadskipet er på sin loddrette bergvegg monumental. Den store ristningen er ca. 4 x 1,5 meter, og er trolig Nord-Europas største skipsristning. De to små figurene er ca. en meter lange.  

Bjørnstadskipet ligger på gården Bjørnstad, derav navnet Bjørnstadskipet. Selve lokaliseringen på Bjørnstad gård kalles for Pyntelunden ved Haugeveien, fylkesvei 583 gjennom Skjeberg, ca. 3.5 km fra Hafslund kirke. Avkjøring til parkeringsplass er skiltet. Feltet har Riksantikvarens ID nr. 11145. 

## Eksterne lenker
*
Wilmersdorf

**Wilmersdorf** er en *[[Ortsteil]]* i den administrative bydelen Charlottenburg-Wilmersdorf i Berlin. Det historiske sentrum *Alt-Wilmersdorf* er i gaten Wilhelmsaue.

## Historie
Landsbyen nær Berlin ble første gang nevnt i 1293 som **Wilmerstorff**. Fra 1850-tallet utviklet Wilmersdorf seg til et boligområde og ble i 1920 del av Berlin. Inntil sammenslåingen i 2001 fantes det en selvstendig bydel (*Bezirk*) av Berlin kalt Wilmersdorf. Denne omfattet i tillegg til området Wilmersdorf også områdene Halensee, Schmargendorf og Grunewald.

Under Mykonos-attentatet i Wilmersdorf 17. september 1992 ble fire kurdiske eksilpolitikere drept på oppdrag fra de iranske hemmelige tjenestene.

## Bildegalleri

Fil:Wilmersdorfer Mosque.JPG|Moskeen i Wilmersdorf (1924-28) er den eldste i Berlin.
Fil:Berlin Hohenzollerndamm 35.jpg|Hans Scharouns boligblokk i Hohezollerndamm 35. 
Fil:BrunnenWasserspieleMai2007.jpg|Rüdesheimer Platz.
Fil:Berlin Schaubühne nachts.jpg|*Schaubühne*-teatret
Fil:Bundesarchiv_Bild_102-05416,_Berlin,_Schwedische_Kirche_in_Wilmersdorf.jpg|Den svenske kirken i Wilmersdorf, 1928.


## Eksterne lenker
* Overblikk over Wilmersdorfs historie på bydelens internettside
* Wilmersdorf på gamle postkort
Erkki Luiro

**Erkki Olavi Luiro** (født 29. januar 1940 i Rovaniemi, død 2. august 1984 samme sted) var en finsk kombinertløper som representerte Ounasvaaran Hiihtoseura.

Han ble nummer 22 (av 32 deltakere) i kombinert i OL i Seefeld (Innsbruck) i 1964. Han ble nummer 3 i kombinert i Holmenkollen i 1963, og nummer 2 i spesielt hopp i Lahtis samme år.

Erkki Luiro var bror av Tauno Luiro og onkel til Tauno Käyhkö, som begge var skihoppere og deltok i OL. Tauno Luiro hadde også verdensrekorden i skiflyging.

## Kilder
*  (besøkt 17. februar 2011)
* Hans Lysaker: Holmenkollrennene (besøkt 17. februar 2011)
* Lahden Kaupunginmuseo (Lahtis Bymuseum): Resultater spesielt hopp 3. mars 1963  (besøkt 17. februar 2011)
## Eksterne lenker
*
Andrea Schöpp

**Andrea Schöpp** (født 27. februar 1965) er en tysk curler fra Garmisch-Partenkirchen. Hun har  vært europamester 7 ganger og verdensmester 2 ganger. Schöpp har detatt i 45 internasjonale mesterskap. Hun  underviser deltid ved Universitetet i München.

## Eksterne lenker
* 
* Curling Team Schöpp
Mitch Miller

**Mitchell William Miller** (født 4. juli 1911 i Rochester, New York, død 31. juli 2010 i New York City, New York) var en amerikansk musikkprodusent, oboist og dirigent. Han var en veldig innflytelsesrik skikkelse innen den amerikanske populær musikken og hjalp å få i gang karrierene til artister som Tony Bennett, Rosemary Clooney, Johnny Mathis og Patti Page.

Miller var på 1960-tallet programleder for *Sing Along with Mitch* på NBC. Den typen av tv-shower med allsang påvirket utviklingen av hva som seinere ble karaoke.

Miller døde i 2010 på et sykehus i New York.

## Referanser


## Eksterne lenker
* 
* 
* 
*
Sfærocytose

**Sfærocytose** er en auto-hemolytisk anemi (en blodsykdom) som kjennetegnes av produksjonen av røde blodlegemer (erytrocytter) som er kuleformede (sfæriske) i stedet for bi-konkave og diskus-formede. Sfærocytter finnes innenfor hereditær sfærocytose og autoimmun hemolytisk anemi. 

Man snakker oftest om hereditær sfærocytose. Denne tilstanden er forårsaket av en molekylær defekt i en eller flere av proteinene i blodlegemets cellemembran. Fordi cellemembranen har en defekt blir blodcellene skjørere og blir sfæriske (kuleformede). Disse kuleformede blodcellene har derfor fått navnet sfærocytter. 

Selv om sfærocyttene har mindre overflate enn normale blodceller som gjør at oksygen og karbondioksid kan utveksles, utfører de sin funksjon slik som vanlige blodceller. De har imidlertid en lav osmotisk resistens, slik at hvis de plasseres i saltvann, vil de sprekke raskere enn normale blodceller. Sfærocyttene er også mer utsatt i forhold til fysisk degradering.

Sfærocytter forekommer først og fremst innenfor immunologisk-medierte hemolytiske anemier og innen hereditær sfærocytose, men den første vil ha en positiv Coombs-test, mens den andre ikke vil det. Det største problemet med sfærocyttene, er at milten bryter dem ned, selv om de egentlig er friske blodceller, fordi den forveksler dem med gamle eller skadede røde blodceller, og derfor ødelegger kroppen sin egen blodtilførsel (auto-hemolyse). På grunn av dette vil man ofte utføre en splenektomi (fjerne milten), slik at personen slipper blodoverføringer for å opprettholde blodprosenten. En slik planlagt splenektomi vil bare utføres hvis personen er vaksinert mot blant annet pneumokokker og meningokokker før prosedyren. Det kan også være lurt å ta årlige influensavaksiner i ettertid. dette på grunn av miltens funksjon i kroppens immunforsvar.
Elisabeth Beresford

**Elisabeth Beresford** (1926–2010) var en britisk forfatter av barnebøker, kjent for å lage serien om *The Wombles*. 

## Liv og virke
Elisabeth Beresford ble født inn i en familie med mange litterære forbindelser. Faren hennes var forfatteren J.D. Beresford, som også jobbet som bokanmelder for flere aviser. Blant foreldrenes venner var forfatterne H.G. Wells, George Bernard Shaw, John Galsworthy, Hugh Walpole, W. Somerset Maugham og D.H. Lawrence. 

Elisabeth Beresford arbeidet som journalist innenfor radio, film og fjernsyn, blant annet var hun radio-reporter for BBC i en periode. Hun giftet seg med Max Robertson, som var tenniskommentator og programleder i BBC, i 1949. Paret fikk en sønn og en datter sammen. 

Beresford ble kjent nasjonalt og internasjonalt da hun ga ut *The Wombles* i 1960-årene. Over en periode på ti år skrev hun mer enn 20 bøker i denne serien. Bøkene er blitt oversatt til mer enn 40 språk og har dannet utgangspunkt for over 30 TV-filmer og et *The Wombles*-teatershow. En rekke Wombles-produkter har vært på markedet, inkludert såpe, T-skjorter, krus, oppvaskkluter og mange forskjellige kosedyr. Selv om Beresford også skrev mange andre litterære verk, forble serien om *The Wombles* hennes mest kjente verk. 

Beresford og hennes familie flyttet til øya Alderney i Den engelske kanal i midten av 1970-årene. Hun og mannen Robertson skilte seg i 1980. I tillegg til å skrive om *The Wombles* skrev Beresford en rekke eventyr og mysterier for barn. Mange av disse bøkene er inspirert av øya Alderney, hvor hun bodde i et 300 år gammelt lite hus. Beresford ble gjort til medlem av Order of the British Empire for sitt bidrag til britisk barnelitteratur.

Beresford døde 24. desember 2010 på Mignot Memorial Hospital i Alderney, i en alder av 84 år. Ifølge hennes eneste sønn, Marcus Robertson, var dødsårsaken hjertesvikt. 

## Referanser


## Eksterne lenker
* 
* 
*  «Elisabeth Beresford: A Lady who changed My Life» ved Mike Batt
Sfærocytter

**Sfærocytter** er kuleformede røde blodlegemer som ofte ses i forbindelse med hemolytiske anemier, slik som i tilstanden Sfærocytose. Sfærocytter har en levetid på om lag 60 dager, mens en vanlig rød blodcelle normalt lever i 120 dager.
Release Me (The Like-album)

***Release Me*** er det andre studioalbumet fra The Like. Det ble sluppet i juni 2010.

## Sporliste
# «Wishing He Was Dead» – 2:53
# «He's Not a Boy» – 2:35
# «Release Me» – 3:03
# «Walk of Shame» – 2:15
# «Narcissus in a Red Dress» – 3:42
# «I Can See It in Your Eyes» – 2:44
# «Fair Game» – 2:28
# «Square One» – 2:08
# «In the End» – 2:57
# «Trouble in Paradise» – 2:02
# «Catch Me If You Can» – 3:11
# «Don't Make a Sound» – 3:18
# «Why When the Love Is Gone» – 2:39
Peugeot 508

**Peugeot 508** er en mellomklassebil fra Peugeot som i 2011 avløste både Peugeot 407 og Peugeot 607. 

Opprinnelig var planen at 607 skulle avløses av en kommende *Peugeot 608*, mens 407 skulle avløses av en kommende Peugeot 408. Imidlertid meddelte PSA Peugeot Citroëns sjef, Philippe Varin, i november 2009 at 508 ville avløse både 407 og 607.

PSA Peugeot Citroën kommer også til å produsere Peugeot 508 for det kinesiske markedet i Kina i samarbeid med Dongfeng Motor. Sammen planlegger de å selge 65 000 biler lokalt i 2012. Forventet lansering i Kina var i midten av 2011.

508 kommer i firedørs sedan og femdørs stasjonsvogn (*SW*).

Plattformen er den samme som den som benyttes på Citroën C5, og produksjonen foregår på PSA Peugeot Citroëns fabrikk i Rennes i Bretagne.

## Tekniske spesifikasjoner

## Utstyrsnivåer
* **Access** (Sedan, SW)
* **Active** (Sedan, SW, Coupé)
* **Allure** (Sedan, SW, Coupé)
* **GT** (Sedan, SW, Coupé)
* **PSE** (Sedan, SW)

## Sikkerhet
Peugeot 508 fikk en femstjerners Euro NCAP 2011-rating (av fem). Resultatene var:

## Motorer
Motorprogrammet består av den samme 1,6 liters bensinmotor som den som er utviklet i samarbeid med BMW, og som sitter/satt i blant annet MINI, Peugeot 208 og Peugeot 308. Dieselmotorene er de typiske 4-sylindrede HDi-motorene fra Peugeot på 1,6, 2,0 og 2,2 liter i oppdaterte versjoner tilpasset utslippskravene i Euro V.

### Bensin
* *1.6 VTi* 
* *1.6 [[Turbolader|THP]]* 

### Diesel
* *1.6 HDi* 
* *2.0 HDi*  og 
* *2.2 HDi* 

## Referanser


## Eksterne lenker
*
Antero Immonen

**Heimo Antero Immonen** (født 15. desember 1935 i Kotka) er en finsk tidligere skihopper som representerte Lahden Hiihtoseura.

Han ble nummer 6 i VM i Lahtis i 1958 og nummer 18 i normalbakken i VM i Zakopane i 1962. I OL i Innsbruck i 1964 ble han nummer 31 i både stor- og normalbakken. Han deltok i den tysk-østerrikske hoppuka i 1961/62 og 1963/64, og ble henholdsvis nummer 15 og 5 sammenlagt. Hans beste plassering i enkeltrenn i Hoppuka var 2.-plass i Oberstdorf 29. desember 1963. Han ble også nummer 2 i hopprennet i Lahtis 11. mars 1962.

Antero Immonen var hoppdommer under VM i Oslo i 1982.

## Referanser


## Kilder
*  (besøkt 17. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater spesielt hopp 11. mars 1962  (besøkt 17. februar 2011)
## Eksterne lenker
*
Mikalojus Konstantinas Čiurlionis

**Mikalojus Konstantinas Čiurlionis** (født 22. september 1875 i Varėna, død 10. april 1911 i Pustelnik (Marki) ikke langt fra Warszawa) var en litauisk kunstner og komponist som arbeidet på flere områder. Han skapte han rundt to hundre musikkstykker og tre hundre malerier. Mange av maleriene kan beskues på Čiurlionismuseet i Kaunas, Litauen.

Čiurlionis var den eldste i en søskenflokk på ni barn. I 1878 flyttet familien til Druskininkai der faren arbeidet som kantor. Mellom 1894 og 1899 studerte Čiurlionis ved musikkonservatoriet i Warszawa. Ved århundreskiftet fulgte noen år med komponiststudier i Leipzig og årene 1904 til 1906 studier i tegning i Warszawa.

Čiurlionis medvirket ved den første hellitauiske kunstutstilningen i Vilnius i 1907.

Han er gravlagt på Rasos-kirkegården i Vilnius.

## Referanser


## Eksterne lenker
* 
* 
* 
*  Čiurlionis-museet i Kaunas
Ensio Hyytiä

**Ensio Hyytiä** (født 24. mars 1938 i Rovaniemi, død 24. mars 2019) var en finsk tidligere skihopper og kombinertløper som representerte Ounasvaaran Hiihtoseura.

Han tok sølvmedalje i spesielt hopp i VM i Lahtis i 1958. I OL i Squaw Valley i 1960 deltok han i kombinert og ble nummer 22 (av 33 deltakere). I OL i Innsbruck i 1964 deltok han gjen i spesielt hopp, og ble nummer 20 i normalbakken og nummer 23 i storbakken. Han deltok i den tysk-østerrikske hoppuka i 1963/64, og ble nummer 9 sammenlagt, med 4.-plass i Garmisch-Partenkirchen 1. januar 1964 som beste plassering i enkeltrenn.

## Referanser


## Kilder
*  (besøkt 17. februar 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Lahden Kaupunginmuseo (Lahtis Bymuseum): Resultater VM spesielt hopp 9. mars 1958  (besøkt 17. februar 2011)
## Eksterne lenker
*
Gratia Schimmelpenninck van der Oye

**Gratia Maria Margretha Baronesse Schimmelpenninck van der Oye** (født 10. juli 1912 i Doorn, død 12. februar 2012) var en nederlandsk alpinist. Hun var den første og hittil eneste alpinisten fra Nederland som har kjørt på høyt internasjonalt nivå.

Gratia Maria Margrethas far var formann i Nederlands olympiske komité og medlem av Den internasjonale olympiske komité. Hun gjorde seg bemerket i utfor midt på 1930-tallet. Hun ble nummer seks i utfor i VM 1935 i sveitsiske Mürren, og under Hahnenkammrennene i Kitzbühel vant hun både utfor, slalåm og kombinasjonen. Året etter vant hun utforrennet i St. Anton am Arlberg og gikk igjen til topps i kombinasjonsøvelsen i Hahnenkammrennene i Kitzbühel.

I 1936 i Garmisch-Partenkirchen var hun den første kvinnen som deltok for Nederland i vinterlekene. Deltakelsen hennes ble overskygget av en skandale. Dagen før hun skulle konkurrere ble hun oppringt på hotellet og fortalt at hun på grunn av brudd på amatørreglementet ikke var startberettiget. Etter protest fra faren stilte Schimmelpenninck til start om morgenen 7. februar 1936. Hun ble nummer 13 i utfor. Hun falt i slalåm og kom på 13.-plass i kombinasjonsøvelsen.

## Referanser


## Eksterne lenker
*
Tyga

**Micheal Ray Nguyen-Stevenson** (født 19. november 1989 i Compton i California, USA) som er bedre kjent som **Tyga**, er en amerikansk rap-artist. Tyga ble først kjent etter debutsingelen «Coconut Juice» på *No Introduction*, som ble lansert 22. mars 2008. Han ble senere nominert til Grammy for singelen «Deuces» i samspill med Chris Brown og Kevin McCall i Grammy-nominasjonene for 2011.

Tyga er av jamaicansk og vietnamesisk opphav.

## Diskografi
**Studioalbum**
* *[[No Introduction]]* (2008)
* *[[Careless World: Rise of the Last King]]* (2012)
* *[[Hotel California (Tyga-album)|Hotel California]]* (2013)
* *[[The Gold Album: 18th Dynasty]]* (2015)
* *[[BitchImTheShit2]]* (2017)
* *[[Kyoto (Tyga-album)|Kyoto]]* (2018)
* *[[Legendary (Tyga-album)|Legendary]]* (2019)

**Felles album**
**[[Fan of a Fan: The Album]]*  (2015)

## Referanser


## Eksterne lenker
* 
* 
* 
*
Jungelboka – songar frå musikalen

***Jungelboka – songar frå musikalen*** er et musikkalbum med diverse skuespillere og artister som var med i Jungelboka i 2000. Albumet ble utgitt samme år.

## Sporliste
# «Jungelens lov»
# «Digger digger»
# «Sove søtt»
# «O-I-O-A»
# «Vesle frosk»
# «Eggedosis»
# «Den enes død»
# «Eg og brørne mine»
# «Dem håner meg»
# «Månen ser alt»
# «Mawgli»
# «Eg må få min rett»
# «Ikkje tenk på morgondagen»
# «Uansvarleg»
# «Synd å sei det»
# «Klin kokos banana»
# «Æ vil gå som dæ»
# «Er du klar for meg, baby?»
# «Tara»
# «To må ein vere»
# «Lykka smile te meg»
# «Nå går eg ned»
# «Finale»

## Referanser


## Eksterne lenker
*
«Jylland» (1739)

**«Jylland»** var et tremastet linjeskip med en bestykning på 70 kanoner som ble sjøsatt i Nyholmen, København den 27. januar 1739. Det tilhørte Norske Løve-klassen på fem skip av skipskonstruktøren Knud Nielsen Benstrup som var fabrikmester i Nyholmen fram til 1739. 

«Jylland» fikk en meget kort karriere i den dansk-norske orlogsflåten, den var ikke levert fra verftet før 1744, og ble allerede tatt ut av flåtelistene i 1755 etter bare elleve år. Den ble deretter opphugd som det første av sin klasse i 1761.

## Se også
* «Norske Løve»

## Litteratur
* Henrik Christiansen: *Orlogsflådens skibe gjennem 500 år* 2010 ISBN 978-87-89022-78-9
Zilas Görling

**Zilas Görling** (født *Karl Silas Görling*; 1911–1960) var en svensk jazzmusiker, tenorsaksofonist, og komponist.
 
Görling regnes sammen med broren Miff Görling som en av de fremste svenske jazzpionerene på 1930-tallet. Han platedebuterte trolig med studentorkesteret TOGO i 1931 og spilte i resten av dette tiåret med blant andre Dick de Pauw, Charles Redland, Håkan von Eichwald, Helge Lindberg og Arne Hülphers. Han var også medlem i den mer reindyrkede studiojazzgruppen *[[Swing Swingers]]* fra 1936.

## Filmografi
### Filmmusikk
* 1945 – *Trøtte Theodor* (*Trötte Teodor*)
* 1945 – *Flickor i hamn*
* 1944 – *Stopp, tenk på noe annet* (*Stopp! Tänk på något annat*)

## Eksterne lenker
* 
* 
*
David de Gea

**David de Gea Quintana** (født 1990) er en spansk fotballspiller som spiller for den italienske klubben . 

Før han kom til Manchester United i 2011 hadde han spilt hele karrieren i Atlético Madrid. David de Gea spiller også for Spanias herrelandslag i fotball.

## Manchester United
### 2011/12
Den 29. juni 2011 signerte De Gea en femårskontrakt med Manchester United. Han debuterte for Manchester United i en vennskapskamp mot Chicago Fire 23. juli 2011, en kamp som endte 3-1 til Manchester United. Hans første offisielle kamp kom 15 dager senere, 7. august 2011. Det var Community Shield-kampen mot Manchester City som Manchester United vant 3-2. Den første mannen til å score på De Gea etter overgangen fra Atlético Madrid ble Joleon Lescott. De Gea spilte sin første Premier League-kamp en uke senere mot West Bromwich. Første gang De Gea holdt buret rent var mot Tottenham på Old Trafford. De Gea debuterte i Mesterligaen 27. september 2011 mot FC Basel, og kampen endte 3-3.

## Landslaget
Den 1. juni 2014 ble De Gea tatt ut til den 23-manns store landslagstroppen som reiste til Brasil for å spille VM.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Meritter
### [[Atlético Madrid]]
* Europaligaen: (1) 2009/10
* UEFA Super Cup: (1) 2010

### [[Manchester United]]
* Premier League: (1) 2012/13
* FA-cupen: (1) 2016 
* Ligacupen: (1) 2017
* Europaligaen: (1) 2016/17
* FA Community Shield: (3) 2011, 2013, 2016

### Landslag
* UEFA European Under-17 Football Championship: (1) 2007
* UEFA European Under-21 Football Championship: (1) 2011

## Referanser


## Eksterne lenker
* 
* 
* 
* 
*  Spillerstatistikk for Manchester United hos Stretfordend.co.uk
*  Profil hos BDFutbol
*  Profil hos united.no
«København» (1744)

**«København»** ble, som det siste skipet i Norske Løve-klassen på fem skip, sjøsatt sammen med sitt søsterskip «Dronning Lovisa» i Nyholmen den 10. desember 1744. Hun ble først gjort i stand for beseilingsprøver i 1757 etter å ha vært i opplag i 13 år. «København» ble deretter utrustet for å fungere som eskortefartøy i en eskadre som beskyttet konvoier i Nordsjøen i året 1758.

I 1786 ble skipet utrangert for å brukes som bradbenk ved Frederiksværns verft, men det ble ikke noe av planene. Isteden ble «København» hugget opp i 1788. Skipet hadde vært utrustet bare to ganger i sin karriere. I fredstid ble de fleste linjeskip lagt i opplag i Flådens Leje utenfor Nyholmen, rigget ned, og tømt for inventar, våpen, ballast og annet.

## Se også
* «Norske Løve»

## Litteratur
* Henrik Christiansen: *Orlogsflådens skibe gennem 500 år* 2010 ISBN 978-87-89022-78-9
«Wenden» (1742)

**«Wenden»** var et tremastet linjeskip som ble sjøsatt den 5. september 1742 som det tredje av Norske Løve-klassen på fem skip. Som et 70-kanoners krigsskip bygd ved hjelp av tegninger på «Norske Løve» lagd av skipskonstruktør Knud Nielsen Benstrup, var «Wenden» på flåtens lister i førti år fram til det ble utrangert i 1781. Det var også det meste aktive skipet av klassen i en tid hvor linjeskipene normalt var i opplag i fredstid.

«Wenden» ble ombygd i 1757, og var utrustet flere ganger, blant annet som del av en eskorte som beskyttet konvoier i Nordsjøen i året 1759 under syvårskrigen. Under den samme konflikten sluttet Russland fred med Preussen etter tsarina Elisaveta Petrovna ble etterfulgt av Peter III som forberedte seg på krig med Danmark-Norge om herredømmet over Holstein-Gottorp i 1762. I denne anledningen ble orlogsflåten sendt til sjøs for å avvente den russiske reaksjonen, blant annet var «Wenden» med hovedflåten i sommeren. Krigen ble avverget av Katarinas statskuppet.

Etter førti år som for det meste i opplag på Flådens Leje, ble «Wenden» utrangert og deretter opphugd i 1781.

## Se også
* «Norske Løve»

## Litteratur
* Henrik Christiansen: *Orlogsflådens skibe gennem 500 år* 2010 ISBN 978 87 89022 78 9
«Dronning Lovisa» (1744)

**«Dronning Lovisa»** var et tremastet linjeskip som det fjerde av Norsk Løve-klassen på fem skip, sjøsatt den 10. desember 1744 sammen med sitt søsterskip «København». Krigsskipet med en bestykning på 70 kanoner var bygd ved hjelp av tegninger av fabrikmester Knud Nielsen Benstrup som bygd og sjøsatt «Norske Løve» i 1735.

I den fredelige perioden var linjeskipene sjeldent tatt ut av opplag i Flådens Leje utenfor Nyholmen for å bli utrustet for væpnede tokter til sjøs. «Dronning Lovisa» var brukt som troppetransportskip i 1762 for overførsel av tropper til Eckernförde i Slesvig-Holstein. Flere tusen norske soldater var overført til de nordtyske besittelser av det danske kongedømmet under syvårskrigen, og som kunne ha blitt trukket inn i en krig med Russland.

Til forskjell fra sine søstre skulle «Dronning Lovisa» som bare var utrustet to ganger i løpet av førti år, ha et hovedbatteri på 26 svære 36-punds kanoner i nedre kanondekk istedenfor de vanlige 24-punds kanoner. Mens «Norske Løve» hadde en besetning på 542 mann som forøkes til cirka 630 mann på yngre skip av klassen, hadde «Dronning Lovisa» den største besetning på 667 mann.

Skipet ble tatt ut av flåtelistene i 1783 for deretter å bli opphugd.

## Se også
* «Norske Løve»

## Litteratur
* Henrik Christiansen: *Orlogsflådens skibe gennem 500 år* 2010 ISBN 978-87-89022-78-9

## Eksterne lenker
* Bygging av krigsskipene på Nyholmen 1692-1744
Du spørger mitt barn

«***Du spørger mitt barn***» er et skillingstrykk som er skrevet av Andreas Melchior Glückstad (1829–1865), sønn av offiseren Ludvig Michael Glückstad. Melodien til visa er av H.C. Lumbye (1810–1874), en dansk komponist og Tivolihavens første kapellmester, kjent blant annet for «Champagnegaloppen».

## Teksten

**1.**Du spørger, mitt barn, hva jeg vil med den visne fiol,
hvis blade er tørre som bøkene i min reol.
Med friske og grønne fioler og roser av smukkeste sort
du vil meg belønne i fall jeg vil kaste dem bort.

**2.**Se den ting begriper du ikke før du bliver stor,
og meget min lille du enn skal erfare på jord.
Din moder jo rakte med kjærlige hender meg rødmende den
den dag hun frem sagde: Min kjæreste venn.

**3.**Og når så en gang jeg skal samles med henne igjen
da kommer vel fremmede folk på mitt kammer her hen,
de kaster til side fiolen, billetter og lokken og kram
thi ingen kan vite hva verdt det har eiet for ham.

**4.**Thi minnene ser du, min venn, er vår dyreste skatt,
de følge som drømme oss selv i den mørkeste natt.
Så lek kun i graven hos meg du den blomst med det visnede løv
i dødningehaven er jeg som fiolen blott støv.


## Kilder
*Oldemors visebok av Eli Støre Erichsen, Cappelen 1976

## Eksterne lenker
*
Emor og Thora

«***Emor og Thora***» er et skillingstrykk av ukjent opprinnelse.

## Teksten

**1.**En vennlig aften under rosers ly satt Emor ved sin elskede Thoras side,
alt skumret trygt i skog og mark og by, thi det var hen ved midnatts tause tide.

**2.**Da hevet seg skyldfrie Emors bryst, hans hjerte slo så ømt av hellig varme,
hans mørke øye ble så klart og lyst da han om Thora slynget sine arme.

**3.**O elskede, sagde han, på dette sted hvor dine barndomsår i fred henflyte,
her hvor du svor meg troskaps dyre ed her skal du snart min grav med roser pryde.

**4.**Oh Thora ble han ved, og hevet fro sitt øye mot den stjernerøde bue
der skal vi dog engang forenet bo hist oppe hvor de klare stjerner lue.

**5.**Da svever kjærlighetens engel blid i lysende gestalter om de gode,
der som et rov for ondskaps hat og nid adskilte vandre må på sorgens klode.

**6.**Oh Thora snart jeg hen til døden går mitt blod skal snart din hårde fader fryde
forlatt og sorgfull igjen du stor, din tåre ene skal like flyte.

**7.**Nei elskede Emor, sagde Thora, nei ei ene skal du dø, din kjære pike
vil følge deg skjønt på en farlig vei opp til allfaders lyse himmelrike.

**8.**Oh engleskjønne da med fryd jeg dør, velsignet siste time du meg være
da skal jeg jo iblant Vallhalls møer i morgen favne deg du englekjære.

**9.**Nu timen slo, de elskede skiltes ad, hun ilte hjem og han til mørke fengsel,
der vekteren ved skumle inngang satt og ventet på ham med urolig lengsel.

**10.**På himmelens østre bue natten vek alt smilte frem den unge morgenrøden
da Thoras grumme fader stolt besteg den høy hvor Emor skal som offer bløde.

**11.**I jomfruburet smykket som sin brud satt Thora mer skjønn enn morgenrøden,
og sendte fromme bønner opp til Gud om tålmod, styrke, mot og kraft i døden.

**12.**Da ser hun Emor rolig trede frem, hun ser det tunge sverd hans hode ramme
tilgi meg milde Gud min brøde glem hun ropte høyt og borgen sto i flamme.

**13.**Mot himmelen den røde lue steg, da Thoras fader sto som rammet av torden,
som marmor støtte sto han kold og blek thi Thoras ånd var ikke mer på jorden.

**14.**I myrtlelunden på det elskede sted hvor Emor hørte titt sin Thora kvide
der senket man til ro dem begge ned og plantet over graven roser spede.

**15.**Hist hvor ei sorgens piler trenger frem hvor døden ikke skal for ondskap segne
der vandrer Thora med sin elskede venn i evighetens lyse blide egne.


## Kilder
*Oldemors visebok av Eli Støre Erichsen, Cappelen 1976
Happy Birthday, Mr. President

**«Happy Birthday, Mr. President»** er en sang som ble fremført av skuespillerinnen og sangerinnen Marilyn Monroe på bursdagsfeiringen til den daværende amerikanske presidenten John F. Kennedy 19. mai 1962. Første verset var den tradisjonelle bursdagssangen, «Happy Birthday To You», mens det andre verset var en spesialskrevet versjon av «Thanks for the Memory». Monroes forførende fremførelse av sangen, kombinert med ryktene om at hun hadde et forhold til presidenten, har gjort dette til en av hennes mest kjente øyeblikk.

## Arrangementet

Den 19. mai 1962 ble det arrangert en bursdagsfest for president John F. Kennedy i Madison Square Garden. De mer enn 15 000 gjestene som deltok betalte fra 100 til 1000 dollar for å slippe inn. Pengene gikk til det Det demokratiske partiet for å dekke utgiftene som hadde vært i presidentvalget i 1960. Marilyn Monroe skulle fremføre bursdagssangen til presidenten. Han hadde invitert henne personlig i mars samme året.

Monroe gav designeren Jean Louis i oppgave å skape en kjole som var helt unik og som «bare Marilyn Monroe ville våge å ha på seg». Resultatet ble en kjole i et gjennomsiktig silkestoff, med over seks tusen perler som hadde blitt sydd på for hånd. Før selve arrangementet ble kjolen sydd på Monroe. Politikeren Adlai Stevenson beskrev kjolen hennes som «hud og perler».

Da hun skulle på scenen ble Monroe introdusert av presidentens svoger, Peter Lawford. Etter å ha fremført den tradisjonelle bursdagssangen, «Happy Birthday To You», etterfulgt av en spesialskrevet versjon av «Thanks for the Memory», ble bursdagskaken til presidenten båret på scenen. Han kommenterte den forførende opptredenen hennes på følgende måte: «Jeg kan nå gi meg som politiker etter å ha fått sunget ‘Happy Birthday’ til meg på en så sjarmerende og frisk måte.»

Det har blitt hevdet at Monroe på dette tidspunktet hadde et forhold til presidenten. Hans kone, Jacqueline Kennedy valgte å ikke delta på arrangementet. Stylisten Mickey Song, som var en venn av Kennedy-familien og Monroes frisør for anledningen, uttalte senere: «Du kunne ikke unngå å få inntrykk av at Marilyn var Johns bursdagspresang. Og utfra det jeg har forstått i ettertid var Marilyn akkurat det.»

Arrangementet var Monroes siste store offentlige opptreden. Hun døde 5. august samme året. Kjolen hun hadde hatt på seg på dette arrangementet ble solgt for rekordhøye 1,26 millioner dollar på en auksjon på Christie's i oktober 1999.

## Referanser
The Century of the Self

***The Century of the Self*** er en britisk dokumentarserie på fire episoder som ble sendt på BBC Four i 2002. Serien omhandler arbeidet til psykologene Sigmund Freud, Anna Freud og PR-konsulent Edward Bernays. Den handler også om hvordan de som hadde sittet med makten har brukt Frauds teorier til å kontrollere det de oppfattet som farlige masser i massedemokratiet tidsalder. Serien er skrevet, regissert og produsert av Adam Curtis. 

## Episoder
1. «Happiness Machines»
2. «The Engineering of Consent»
3. «There is a Policeman Inside All Our Heads: He Must Be Destroyed»
4. «Eight People Sipping Wine in Kettering»

## Referanser


## Eksterne lenker
*
Politimyndighet

**Politimyndighet** er et begrep som vanligvis benyttes om den myndighet den enkelte polititjenesteperson har til å gjennomføre myndighetsbeslutninger ved bruk av makt. I en rettsstat er utgangspunktet at staten har enerett til å utøve politimyndighet, gjerne omtalt som statens politimonopol eller maktmonopol.

## Begrenset politimyndighet
Politimyndighet utøves i enkelte tilfeller av personell med tildelt begrenset politimyndighet. Personene er enten ansatt i politiet og utfører oppgaver innenfor det som omtales som den direkte polititjeneste, eller har en stilling eller oppdrag utenfor politiet som omfatter arbeidsoppgaver som verner offentlige interesser.

De største gruppene med begrenset politimyndighet i politiet er arrestforvarere, grensekontrollører og transportledsagere. Videre omfatter gruppen ulike spesialister som arbeider med kriminalitetsbekjempelse (etterforskning og etterretning) eller utfører ulike støttefunksjoner til spesialavdelinger i politiet.

Et betydelig antall personer med ansettelse eller oppdrag utenfor politiet tildeles også begrenset politimyndighet. Eksempler på dette er naturoppsynspersonell, transportører i Kriminalomsorgen, grenseoppsynspersonell ved den den norsk-russiske grensen (Jegerbataljonen GSV), personell i Kystvakten, og personell i Forsvaret som benyttes i konkrete bistandsoppdrag for politiet. Det kan også gis begrenset politimyndighet til militært personell som utfører styrkebeskyttelse.

## Militær politimyndighet

Offiserer, befal, militærpoliti (MP) og militære vakter har politimyndighet overfor alle som er på militært område eller i umiddelbar nærhet av det. Militært område omfatter også militært fartøy eller transportmiddel.

I Forsvaret er det militærpolitikompaniet som utdanner MP-soldater.

## Referanser
Top Ten Money Making Stars Poll

**Top Ten Money Making Stars Poll** er en årlig liste over de mest innbringende skuespillerne i USA. Listen har blitt offentliggjort hvert år siden 1932 av Quigley Publishing Company. Den baserer seg på avstemninger fra kinoeiere, som oppgir de ti mest innbringende skuespillerne fra det foregående året. Listen publiseres i *International Motion Picture Almanac*.

I løpet av de 75 årene som den har blitt publisert er det John Wayne som har vært innom topp-ti flest ganger med 25 plasseringer. Tom Cruise har hatt førsteplassen sju ganger, noe som er rekord.

I 2008 ble Will Smith rangert som den mest innbringende skuespilleren, og ble med det den andre afroamerikanske skuespilleren i historien som toppet listen etter Sidney Poitiers førsteplass i 1968.  

## Referanser


## Eksterne lenker
* Quigley Publishing Co.
Micael Dahlén

**Micael Dahlén** (født 1973) er en svensk professor og forfatter. Han er professor ved Handelshögskolan i Stockholm. Dahlén har skrevet seks bøker, hvorav *Nextopia* fra 2008, med teorier om forventningssamfunnet, er den mest kjente. Dahlén har også fått stor oppmerksomhet for å ha rukket å bli professor 34 år gammel og for sin ukonvensjonelle stil. I begynnelsen av 2009 ble han stemt frem som næringslivets mest populære foredragsholder. 

## Bibliografi
* 2008: *Nextopia, livet, lyckan och pengarna i förväntningssamhället*, Volante
* 2008: *Creativity (Un)Limited: Thinking Inside the Box for Business Innovation*
* 2006: *Boxen. Kreativiteten som skapar bättre affärer*, Volante
* 2003: *Optimal marknadskommunikation* (med Fredrik Lange)
* 2003: *Marknadsförarens nya regelbok: Varumärken, reklam och media i nytt ljus*
* 2002: *Marknadsföring i nya media: Marknadsföring i kubik*

## Referanser


## Eksterne lenker
*
Instant Norge

**Instant Norge** er en norsk leverandør av stillas, lifter og materialhåndteringsustyr. Selskapet var det første selskapet i verden til å produsere aluminium rullestillas basert på en opfinnelse av Wally Johnson i 1947. Selve systemet baserer seg på robuste tårnstillas, designet for å kunne monteres uten verktøy. Brukeren kan komponere egne løsninger fra enkeltstående tårn til mer komplekse stillaskonstruksjoner. 

Bedriften holder til ved Klemetsrud i Oslo. Selve Instant varemerket har vært representert på det norske markedet i snart 40 år. Stillasprodukter er et av de viktigste forretningsområde, men  produktgruppene har de senere årene utvidet seg til å omfatte et produktsortiment som inkluderer lifter, materiallifter, byggegjerder og materialhåndteringsprodukter. I tillegg utfører dem sakkynding kontroll og annen service på personløftere og løfteutstyr. 

Instant er også representert i de baltiske landene og har ca 15 ansatte. Selskapet eies av Roar og Thomas Sjøvold.

## Historie

* 1973 &ndash; UpRight International etablerer Vecture aluminiumstillaser AS. Et selskap som selger og elier ut Instant stillas, UpRight plattformer og Hercules lifter.
* 1985 &ndash;	Selskapet endrer navn til Instant Norge AS
* 1994 &ndash;	Stavdal Maskinutleie ASA tar over selskapet.
* 1999 &ndash;	Batuas AS kjøper opp Stavdal Maskinutleie og beslutter at selskapet vil kun fokusere på utleie og skal ikke selge produkter.
* 2000 &ndash;	Instant Norge AS blir etablert på nytt. Nå 100% eiet av Roar Sjøvold og Thomas Sjøvold. Selskapet importerer Instant stillas og pedallifter.
* 2001 &ndash; Selskapet flytter til Sofiemyr i Oppegård kommune.
* 2002 &ndash;	Starter å selge Instant MFS byggegjerder.
* 2003 &ndash;	Underavdelingen UAB Instant Baltic blir opprettet i Litauen. Selskapet driver utleie i det baltiske markedet.
* 2003 &ndash;	Fasadestillas blir introdusert.
* 2003 &ndash;	Selskapet tar over salget av materialhåndteringsprodukter i Norge
* 2004 &ndash;	Flytter til Oppegård industripark på Trollåsen.
* 2005 &ndash;	Selskapet blir importør av UpRight lifter.
* 2005 &ndash;	Starter egen produksjon av Instant materialhåndteringsprodukter.
* 2006 &ndash;	Flytter til Klemetsrud i Oslo.
* 2008 &ndash;	Blir sertifisert virksomhet for lifter og løfteutstyr.
* 2010 &ndash;	Lanserer Dingli lifter som varemerke i Norge. 

## Instant Gruppen
Instant Gruppen AS er eierselskapet til Instant Norge AS, Instant Invest AS, Instant Baltic UAB, Instant Lietuva UAB, Instant Latvija SIA og Instant Eesti OÜ.

## Eksterne lenker
* 
* Artikkel om selskapet fra Vertikal.net
* Artikkel om Wally Johnson
* Artikkel om Wally Johnson og UpRight
Eyasisjøen

**Eyasisjøen** er en endorheisk saltsjø i nordvest i regionen Manyara i Tanzania. Innsjøen ligger i Riftdalen ved Serengetiplatået, like sør for Serengeti nasjonalpark og sørvest for Ngorongoro-krateret. Innsjøen er avlang og ligger i Eyasi-Wembere-greina av Riftdalen.

Hovedtilløpet til sjøen er elva Sibiti, som renner inn i den sørvestlige enden av innsjøen. Avhengig av nedbørsmengden flyter denne elva året rundt; alle de andre tilløpa til Eyasisjøen tørker inn deler av året. Det nest største tilløpet er Baray, som flyter inn i sjøen fra nordøst. Vannmengden i denne elva har økt i seinere år på grunn av avskoging i høyere strøk. 

Forskjellene i vannstanden gjennom året kan være dramatiske. I tørketida kan nesten hele innsjøen tørke inn. I El Niño-år kan vannstanden bli høyere enn vanlig og forårsake flom, noe som igjen gjør at flodhester fra Serengeti tiltrekkes innsjøen. Innsjøen er også et stoppested for flamingoer. I våte år er det fiske i innsjøen, men det er vanligere at man fisker etter maller og lungefisker i elvene som renner inn i innsjøen. Selv i våte år er dybden i det meste av innsjøen under én meter.

Hadzafolket er urfolket rundt innsjøen. De finnes langs det meste av bredden, med unntak av Serengeti, siden dette er masaiterritorium. I Yaedadalen i sørøst bor datogaer, i sør isanzuer og ved Sibiti i sørvest bor sukumaer. Iraqwer har tradisjonelt bodd på den andre siden av Yaedadalen, men flere har i seinere år flytta mot Baray, som er et av de største områdene for løkdyrking i Øst-Afrika.

## Referanser




## Eksterne lenker
*
Kutjern

**Kutjern** (eller Kutjenna) er to vann på Mangenskogen øst for tettstedet Lierfoss i Aurskog-Høland kommune i Akershus.

Begge vannene ligger innenfor grensen av Storfelten naturreservat.

Kutjennbekken renner fra vannene vestover ned mot Store Garsjøen.

## Kilder
*Kommunens kartgrunnlag
Disney’s Hollywood Studios

**Disney's Hollywood Studios** er en fornøyelsespark i Disneyworld i Florida. Den åpnet 1. mai 1989 under navnet **[[Disney-MGM Studios]]**, og byttet navn til **Disney's Hollywood Studios** i 2008.

Noen av parkens mest kjente attraksjoner er *[[Rock 'n' Roller Coaster]]* som er en innendørs berg-og-dalbane i mørket til musikk fra Aerosmith, og *[[The Twilight Zone Tower of Terror]]* som lar gjestene ta en heis opp en høy bygning for så å la heisen falle ned igjen i fritt fall. *[[The Great Movie Ride]]* foregår inne i parkens egen kopi av Grauman's Chinese Theatre.

## Eksterne lenker
*
Den allmenne folkekongressen

**Den allmenne folkekongressen** (arabisk: حزب المؤتمر الشعبي العام , *al-Mo'tamar ash-Sha'by al-'Am*, engelsk: *General People's Congress,* GPC) er det dominerende politiske partiet i Jemen.

Ved parlamentsvalget 27. april 2003 fikk partiet 58% av stemmene  og 238 av 301 mandat i Majlis al-Nuwaab, det jemenittiske parlamentet.

Under Opprøret i den arabiske verden i 2011 krevde demonstrantene at Jemens president Ali Abdullah Saleh, som tilhører Den allmenne folkekongressen, skulle gå av.

## Referanser


## Eksterne lenker
*
Nevertjern

**Nevertjern** (eller Nevertjenn) er et vann på Mangenskogen øst for tettstedet Lierfoss i Aurskog-Høland kommune i Akershus. Nevertjern ligger like øst for Storfelten naturreservat.

## Kilder
*Kommunens kartgrunnlag
Roland Levin

**Samuel Roland Levin** (født 29. desember 1911 i Stockholm, død 7. juli 2003 i Stockholm) var en svensk slagertekstforfatter og tannlege.

Levin studerte ved Södra latin i Stockholm og var skolekamerat med Alf Sjöberg, Stig Järrel, og Sven Paddock; blant disse elevene vokste det fram et teater- og revyinteresse. Han skrev sin første revy sammen med Sven Paddock i 1929.

Etter studiene ved Södra latin, videreutdannet Levin seg til tannlege. Han var ansatt som tekstforfatter hos Alins musikkforlag i årene 1933–1945, der han skrev tekster til et titalls filmer, og var formann i SKAP (Föreningen Svenska Kompositörer Av Populärmusik) 1965–1977. Ved valget av Sveriges representant til Melodifestivalen 1958, var han en av medlemmene i femmannsjuryen som valgte ut det svenske bidraget *Samma stjärnor lysa för oss två*.

Levin var gift med skuespillerinnen Ruth Kasdan.

## Tekstforfatter (utvalg)
* 1944 – I min lilla, lilla värld av blommor
* 1935 – Apladalen i Värnamo 
* 1935 – Efter regn – solsken

## Referanser


## Eksterne lenker
*
Kløverfrøvikler

**Kløverfrøvikler** (*Grapholita compositella*) er en sommerfugl i gruppen av viklere (Tortricidae). 

## Utseende
En liten (vingespenn 8-10 millimeter), mørk gråaktig vikler. Forvingen har en karakteristisk hvit flekk ved bakkanten som består av fire parallelle tverrstreker. Ved framkanten er det åtte korte, hvite skråstreker, ved bakhjørnet en blyaktig flekk. Med sin lille kroppsstørrelse kan arten ligne på medlemmene i familien kommamøll (Glyphipterigidae).

## Levevis
Larvene lever på kløver (*Trifolium* spp.), av og til også på andre planter i erteblomstfamilien. De kan finnes på nesten alle overjordiske deler av planten, ikke bare på frøene.
De voksne viklerne flyr i juni-juli.

## Utbredelse
Arten er utbredt i Nord-Afrika, over hele Europa, og i store deler av det nordlige Asia. Den forekommer også i Nord-Amerika.
I Norge er den nokså vanlig nord til Nord-Trøndelag.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt *[[Grapholita]]* Treitschke, 1829
******** kløverfrøvikler, *Grapholita compositella* (Fabricius, 1775)

## Litteratur
* Aarvik, L., Berggren, K. og Hansen, L.O. (2000): *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. ISBN 82-995095-1-3
* ''Svenska fjärilar'', svenskspråklig nettressurs med bildegalleri
* ''Grapholita compositella'' på UK Moths
* Fauna Europaea Web Service (2004) Fauna Europaea version 1.1, utbredelsesdatabase for europeiske dyr: Fauna Europea

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Steinbekken

:*For elva i Sør-Varanger kommune med samme navn, se [[Villreinsbekken]].*
**Steinbekken** er en liten elv på Mangenskogen nordøst for tettstedet Lierfoss i Aurskog-Høland kommune i  Akershus. Bekken er en del av Mangenvassdraget og strekker seg fra Leikåstjenn i sør til Mangen i nord.
Tame

**Tame** kan vise til:

*Tame (Stor-Manchester) – ei elv i Stor-Manchester i England, sideelv til Mersey
*Tame (West Midlands) – ei elv i West Midlands i England, sideelv til Trent